**ΕΝΙΑΙΟΣ   ΣΥΛΛΟΓΟΣ   ΕΡΓΑΖΟΜΕΝΩΝ Ψ.Ν.Α**

**Διεύθυνση**  
**Λεωφόρος Αθηνών 374 (**[**Χάρτης**](http://www.psyhat.gr/contact/map)**)  
Χαϊδάρι, Αθήνα Τ.Κ. 12462  
τηλ. 213 2054152**

**FAX: 2132054321**

<http://sylogosdafni.blogspot.gr/>

Email:sylogosdafni@gmail.com

**Χαϊδάρι, 18/05/2018**

**ΑΡ. ΠΡΩΤ. 28**

**ΔΕΛΤΙΟ ΤΥΠΟΥ**

Στις προωθούμενες ανατροπές στον χώρο της Ψυχικής Υγείας από την κυβέρνηση ΣΥΡΙΖΑ – ΑΝΕΛ οι εργαζόμενοι στο Ψ.Ν.Α.(ΔΑΦΝΙ) απαντούν:

**ΑΓΩΝΙΣΤΙΚΑ – ΜΑΖΙΚΑ – ΕΝΩΤΙΚΑ**

Συνεχίζουμε τις κινητοποιήσεις για να αποσυρθεί το υπό κατάθεση Νομοσχέδιο που προβλέπει την μεταφορά των Κέντρων Ψυχικής Υγείας (ΚΨΥ) και των Μονάδων Ψυχοκοινωνικής Αποκατάστασης (ξενώνες, οικοτροφεία, διαμερίσματα κλπ) από τα Ψυχιατρικά Νοσοκομεία στις Υγειονομικές Περιφέρειες (ΥΠΕ) με στόχο πολλές εξ’ αυτών να συρρικνωθούν, να συγχωνευτούν, να καταργηθούν

(όπως συνέβη με τις μονάδες πρωτοβάθμιας περίθαλψης επί Άδωνι Γεωργιάδη με τον Νόμο 4228/14) και όσες απομείνουν θα περάσουν στα χέρια ιδιωτών μέσω ΜΚΟ και της ΑΕΜΥ Α.Ε.

Θύματα της πρόχειρης, άναρχης και χωρίς σχεδιασμό προσπάθειας της συγκυβέρνησης οι άποροι και ανασφάλιστοι ψυχικά πάσχοντες συνάνθρωποι μας που χωρίς οικονομικούς πόρους και συγγενικό περιβάλλον θα βρεθούν να κοιμούνται στις γέφυρες, στα πάρκα και στις πλατείες.

Σε μια περίοδο βαθιάς οικονομικής κρίσης που διέρχεται η χώρα μας δεν μπορεί να υπάρχει αίτημα για κλείσιμο ή διάλυση των εναπομεινάντων Ψυχιατρείων, γιατί αυτό δεν θα είναι προς όφελος των ψυχικά ασθενών που θα γίνουν βορά των ιδιωτών και δεν θα παίρνουν την απαιτούμενη ψυχιατρική βοήθεια.

**Οι εργαζόμενοι στο ΨΝΑ ΔΑΦΝΙ δεν θα επιτρέψουν καμία συρρίκνωση, συγχώνευση, κατάργηση, μεταφορά ή μετακίνηση Μονάδων Ψυχοκοινωνικής Αποκατάστασης, κλείσιμο Κλινικών, ή υπηρεσιών του Νοσοκομείου μας.**

**ΑΠΑΙΤΟΥΜΕ την απόσυρση των σχετικών άρθρων που αφορούν την Ψυχική Υγεία στο υπό κατάθεση Νομοσχέδιο του Υπουργείου Υγείας.**

**ΟΛΟΙ ΣΤΗ ΣΥΓΚΕΝΤΡΩΣΗ ΔΙΑΜΑΡΤΥΡΙΑΣ στην είσοδο του Νοσοκομείου και στο κλείσιμο της Λεωφ. Αθηνών – Κορίνθου την Τετάρτη 23/05/2018 και ώρα 11:00πμ**

**Για το Δ.Σ.**

**Ο Πρόεδρος                                 Ο Γραμματέας**

**Ν. ΠΑΝΑΓΟΥΛΗΣ                        Ι. ΚΟΥΡΜΟΥΛΑΚΗΣ**